《题平原曾光远所藏先世墨竹》
明代·陈谟

灵妃娟娟湘楚濆，三三五五乘绿云。杂佩倚风疑有韵，舞衿如水自成文。

深林会待晋贤赏，蟠石今看蒋径分。春兰秋菊各天趣，未若此君高出群。

作者简介：（1305—1400）元明间江西泰和人，字一德。幼能诗文，尤精经学，旁及子史百家。隐居不求仕，而究心经世之务。尝谓学必敦本，必先变化气质，若礼乐、刑政、钱谷、甲兵、度数之详，亦不可不讲习。洪武初征至京师议礼，宋濂等请留为国学师，引疾辞。家居教授，屡应聘为江浙考试官。学者称海桑先生。有《海桑集》。